《王舍人邀游故相文恪公园亭二首 其二》
明代·皇甫汸

疏傅遗金少，为园不买田。楼台卑绿野，花石减平泉。

径草萋春雨，城乌起暮烟。临池俱欲赋，谁在凤毛先。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。